יפןיפן
זהו שם יפני; שם המשפחה הוא Araki. 
**הירוהיקו אראקי** (ביפנית: **荒木 飛 呂 彦**, נולד ב-7 ביוני 1960) הוא אמן מאנגה יפני. הוא ידוע בעיקר בזכות סדרת המאנגה שלו ההרפתקה המוזרה של ג'וג'ו, שפורסמה לראשונה בשונן ג'אמפ השבועי בשנת 1987 וממשיכה להתפרסם גם כיום עם יותר מ-100 מיליון עותקים שנמכרו ביפן בלבד. הסדרה ידועה באזכורים תכופים למוזיקת רוק מערבית, לאופנה ולאיטליה, שאראקי מאוד אוהב .

ביוגרפיה
--------

אראקי גדל בסנדאי שביפן עם הוריו ואחיותיו התאומות הצעירות ממנו. הוא ציין שבעקבות ההצקות של אחיותיו, הוא העדיף לבלות לבד בחדרו בקריאת מאנגות וספרי אמנות שהיו שייכים לאביו. לפי דבריו, הקריאה בהם היא הדבר שככל הנראה הניע אותו לצייר מאנגה, ועבודותיו של האמן הצרפתי פול גוגן השפיעו עליו מאוד. לאחר שחבר מבית ספרו שיבח מאנגה שיצר, אראקי החל לצייר בחשאי מאנגות ללא ידיעת הוריו. הוא הגיש את עבודתו הראשונה למגזין בשנת הלימוד הראשונה שלו בבית הספר התיכון. לאחר שכל הגשותיו נדחו, הוא החליט ללכת למשרדי ההוצאות בטוקיו כדי לברר מדוע באופן אישי, כשהוא לוקח איתו את המאנגה שלו פוקר חמוש, שעל מנת להספיק לסיים אותה נשאר ער כל הלילה. העורך איתו נפגש מתח ביקורת רבה על העבודה, אך אמר שיש בה פוטנציאל ושמומלץ לערוך בה תיקונים רבים לקראת הגשת מועמדות לפרסי הטזוקה, פרסי מאנגה המוענקים פעם בחצי שנה על ידי חברת ההוצאה לאור שואישה.

### תחילת דרכו בתור יוצר ו-"ההרפתקה המוזרה של ג'וג'ו"

אראקי עזב את אוניברסיטת מיאגי לחינוך לפני שסיים את לימודיו, ועשה את הופעת הבכורה שלו בשם טושיוקי אראקי בשנת 1980 עם פוקר חמוש, מאנגת וואן-שוט (מאנגה שמעבירה סיפור באורך של כפרק אחד, ולפעמים עשויה להתפתח לסדרה באורך מלא), שהייתה "עבודה נבחרת" בפרסי טזוקה באותה שנה. סדרת המאנגה הראשונה שלו שפורסמה היא ילד השד BT, שמספרת על קוסם צעיר הפותר תעלומות, אבל הסדרה הראשונה שבה הטביע את חותמו בתור יוצר בז'אנר האלימות הגרפית הייתה באו (1984-1985). סדרת המאנגה מציגה את סיפורו של אדם המושתל בו טפיל על ידי ארגון מרושע, מה שהעניק לו כוחות על-אנושיים. בשנת 1989 המאנגה עובדה ל-OVA, ושנה לאחר מכן שוחררה לקריאה בארצות הברית על ידי חברת ההוצאה לאור Viz Media. בכתיבת המאנגה איירין היפה (1985–1986), אראקי פיתח את סגנון הציור המזוהה איתו של דמויות שריריות.

סדרת המאנגה הבאה שכתב היא ההרפתקה המוזרה של ג'וג'ו (1987-הווה), וזו היא סדרת המאנגה המפורסמת ביותר שכתב. הסיפור מתחיל בשנת 1880 באנגליה, ועוקב אחר ג'ונתן ג'וסטאר (המכונה ג'וג'ו) ואחיו המאומץ דיו ברנדו, שבסופו של דבר מנסה להרוג את אביהם כדי להשיג את חלקו בירושה. כשהוא מתעמת נגד ג'וג'ו, דיו עוטה מסכה עתיקה שהופכת אותו לערפד ודרכיהם נפרדות. ג'וג'ו לומד טכניקת נשימה הנקראת האמון, ויוצא במסע לטירה שבה דיו נמצא כדי להרוג אותו. חלקי הסיפור הבאים של הסדרה עוקבים אחר צאצאי משפחת ג'וסטאר, ומתרחשים באזורים שונים בעולם. החל מחלק 3 ואילך, ההתמקדות בכוחות ערפדיים וטכניקת ההאמון עוברת להתמקדות בכוחם של הסטאנדים, התגלמויות כוח בצורת דמויות שאינן גשמיות.

### עבודות מהתקופה האחרונה

במהדורת ספטמבר 2007 של Cell, כתב עת מדעי אמריקני לביולוגיה, דף השער צויר על ידי אראקי ומתאר ליגאז המוצג בתור סטאנד. בשנת 2008, הוא אייר את כריכת המהדורה המיוחדת לסיפורו הקצר של יסונארי קוואבאטה "הרקדנית מאיזו". הוא אייר גם את העטיפה למהדורה המוגבלת של הסינגל "Breeeeze Girl" של להקת הרוק היפנית Base Ball Bear.

כמו כן, בשנת 2009 היה הירוהיקו אראקי אחד מחמישה אמנים שנבחרו על ידי מוזיאון הלובר להציג בו יצירות מקוריות. יצירת המאנגה שלו "רוהאן בלובר" בה כיכב רוהאן קישיבה, דמות מג'וג'ו, הוצגה בתערוכה Le Louvre invite la bande dessinée ("הלובר מזמין קומיקסים"), שהייתה פתוחה בין 19 בינואר ל-13 באפריל.  המאנגה זכתה לשבחים, ובשנה שלאחר מכן היא פורסמה בצרפת ובמגזין אולטרה ג'אמפ של יפן.

בין ה -17 בספטמבר ל -6 באוקטובר 2011, חנות גוצ'י בשינג'וקו אירחה את תערוכת גוצ'י x הירוהיקו אראקי x Spur "רוהאן קישיבה הולך לגוצ'י", שיתוף פעולה בין מותג הבגדים האיטלקי היוקרתי, יוצר ג'וג'ו ומגזין האופנה היפני Spur.התערוכה חגגה את יום השנה ה -90 לגוצ'י והציגה דמות בגודל מלא של רוהאן קישיבה, כמו גם איורים רבים של אראקי; כולל פריטים מקולקציית הסתיו/חורף 2011–2012 של גוצ'י ועיצובי אופנה מקוריים של אראקי. עבור המגזין Spur, אראקי צייר את "רוהאן קישיבה פוגש את גוצ'י", וואן-שוט בצבע מלא שרץ בגיליון המגזין באוקטובר 2011. Spur הציגו עוד ספין אוף של ג'וג'ו מאת אראקי, "ג'וליין, עופי גבוה עם גוצ'י" בכיכובה של הדמות ג'ולין קוג'ו מחלק 6, בגיליון פברואר 2013. תרגום חינמי לאנגלית זמין בעמוד הפייסבוק של גוצ'י.

כדי להעלות את המודעות למאמצי השיקום המתמשכים של חורבות היראיזומי, שנפגעו מרעידת האדמה והצונאמי של טוהוקו במרץ 2011 והוכרזו כאתר מורשת עולמית של אונסק"ו ביוני, אראקי צייר יצירות המתארות את החורבות. בסוף יולי 2012 נפתחה "תערוכת הירוהיקו אראקי- ג'וג'ו" בעיר המולדת של אראקי, סנדאי, לרגל חגיגות 25 שנה להרפתקה המוזרה של ג'וג'ו, ואז עברה לטוקיו באוקטובר. 

הוא צייר את עטיפת האלבום X -Cross של סייורי אישיקאווה משנת 2012, שם היא מבצעת את אחת הפוזות האייקוניות של הסדרה ועונדת תכשיטים מהמאנגה, צייר את עטיפת ההדפסה המחודשת של *Lacan for Surviving* של טאמאקי סאיטו משנת 2012,   וצייר את עטיפת אלבום האוסף של המלחין אקירה סנג'ו משנת 2015.

ספר המסביר את העקרונות של אראקי ביצירת מנגה, שכותרתו Manga in Theory and Practice, פורסם ב 17 באפריל 2015 ביפן; תרגום לאנגלית פורסם מאוחר יותר ביוני 6, 2017. עיבוד בימתי לוואן-שוט של אראקי מ־1994, *Under Execution, Under Jailbreak*, הוצג בין 20 בנובמבר ל-29 בנובמבר 2015, בתיאטרון הגלקסיה שביפן, והוצג ברחבי המדינה בדצמבר. ההצגה כללה גם אלמנטים מהוואן-שוט שלו "*Dolce, and His Master"*.

עבודות
------

### מאנגות

* **פוקר חמוש** (武装ポーカー,‏ 1980)
* **איש מחוץ לחוק** (アウトロー・マン,‏ 1981)
* **תגידו היי לוירג'ינייה** (バージニアによろしく,‏ 1982)
* **ילד השד בי טי** (魔少年ビーティー,‏ 23 באוקטובר 1982)
* **באו** (バオー来訪者,‏ ספטמבר- נובמבר 1983)
* **איירין היפה** (ゴージャス☆アイリ,‏ 1985-1986)
* **ההרפתקה המוזרה של ג'וג'ו** (ジョジョの奇妙な冒険,‏ 1986-הווה)
* **חייהם של התימהוניים** (変人偏屈列伝,‏ 1989-2003)
* **תחת עונש מוות, תחת בריחה מהכלא** (死刑執行中脱獄進行中,‏ 28 בדצמבר 1994)
* **דולצ'ה, והאדון שלו** (ドルチ ～ダイ・ハード・ザ・キャット～,‏ 1996)
* **כה אמר קישיבה רוהאן** (岸辺露伴は動かない,‏ 1997-2018)
* **שאלות של אדם מת** (デッドマンズQ,‏ יוני- יולי 1999)
* **ההרפתקה של האחים אוינגו ובואינגו** (オインゴとボインゴ兄弟 大冒険,‏ 23 באוקטובר 2002)
* **קישיבה רוהאן בלובר** (岸辺露伴 ルーヴルへ行く,‏ 8 באפריל 2010)
* **קישיבה רוהאן פוגש את גוצ'י** (岸辺露伴 グッチへ行く,‏ 23 באוגוסט 2011)
* **ג'ולין, עופי גבוה עם גוצ'י** (徐倫、GUCCIで飛ぶ,‏ 22 בדצמבר 2012)

קישורים חיצוניים
----------------

ויקישיתוף מדיה וקבצים בנושא **הירוהיקו אראקי** בוויקישיתוף

* הירוהיקו אראקי, במסד הנתונים הקולנועיים IMDb (באנגלית)
* הירוהיקו אראקי, במסד הנתונים הקולנועיים KinoPoisk (ברוסית)

הערות שוליים
------------

1. ↑  Hirohiko Araki Lecture Part 3: Questions and Answers with Araki-Sensei | ComiPress, www.comipress.com
2. 1 2 3 4 5 6  Hirohiko Araki Lecture Part 1: His Past & Motives | ComiPress, www.comipress.com
3. ↑  Hirohiko Araki Lecture Part 2: Drawing Manga, Araki-Style | ComiPress, www.comipress.com
4. 1 2 3 4 5  Jason Thompson's House of 1000 Manga - Jojo's Bizarre Adventure, Anime News Network (באנגלית)
5. ↑  The Mike Toole Show - Jojo's Mojo, Anime News Network (באנגלית)
6. ↑  Jojo's Araki Draws Cover for U.S. Biological Journal Cell, Anime News Network (באנגלית)
7. ↑  "不朽の名作"×"人気漫画家"今度は『ジョジョ』作者が『伊豆の踊子』の表紙を描き下ろし, ORICON NEWS
8. ↑  Jojo's Araki Illustrates Base Ball Bear's 'Breeeeze Girl' (Updated), Anime News Network (באנגלית)
9. ↑  Jojo's Araki Creates Manga for France's Louvre Museum (Updated), Anime News Network (באנגלית)
10. ↑  Gucci Store to Host Exhibit of Jojo Manga's Araki, Anime News Network (באנגלית)
11. ↑  Jojo's Spinoff Runs in Women's Fashion Mag, Anime News Network (באנגלית)
12. ↑  JoJo's Bizarre Adventure 1-Shot Runs in Women's Fashion Mag, Anime News Network (באנגלית)
13. ↑  JoJo's Araki Draws Art for Quake-Affected Historical Ruins, Anime News Network (באנגלית)
14. ↑  Jojo's Bizarre Adventure Exhibit Goes to Sendai, Tokyo, Anime News Network (באנגלית)
15. ↑  Natasha Inc, 石川さゆりジョジョ立ち！荒木飛呂彦がジャケ描き下ろし, コミックナタリー (ביפנית)
16. ↑  Natasha Inc, 荒木飛呂彦、フランスの精神分析家ジャック・ラカンを描く, コミックナタリー (ביפנית)
17. ↑  Jojo Creator Draws Fullmetal Alchemist: Brotherhood Composer Giorno-Style for CD Cover, Anime News Network (באנגלית)
18. ↑  JoJo's Araki Tells Manga Production Secrets in New Book, Anime News Network (באנגלית)
19. ↑  Cindy Caraturo, June 2017 Manga Releases, Yatta-Tachi, ‏2017-06-01 (ב־American English)
20. ↑  Viz Media Announces Release Of Manga In Theory And Practice: The Craft Of Creating Manga, Anime News Network (באנגלית)
21. ↑  JoJo's Creator's 'Prison Break' Stage Play Casts Eriko Hatsune, Anime News Network (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729756705171
* BnF: cb144369390 (data)
* GND: 1019564482
* ISNI: 0000 0001 1443 9549
* LCCN: no2006062352
* NDL: 00311491
* NLK: KAC201215403
* NTA: 305146718
* SUDOC: 077359291
* VIAF: 51908743
* WorldCat: lccn-no2006062352

 |